
R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455
___________________________________________________________________________

H O T Ă R Â R E A
nr. 39/2021
privind declararea de utilitate publică de interes local a obiectivului de investiţii 

,, Reţea de aducţiune apă brută localitatea Orlat, judeţul Sibiu ’’
 
Consiliul Local al Comunei Orlat , Judeţul Sibiu , întrunit în şedinţă extraordinară la data de 25.06.2021, 
                        În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare, 
                        Având în vedere Certificatul de Urbanism nr. 371/III-A-3 din 24.09.2020 emis de Consiliul Judeţean Sibiu  pentru Comuna Orlat având ca scop obiectivul de investiţie de utilitate publică de interes local ,, Reţea de aducţiune apă brută localitatea Orlat, judeţul Sibiu ’’, 
                        Luând în considerare referatul de aprobare pentru proiectul de hotărâre iniţiat de către primarul Comunei Orlat prin care se propune Consiliului Local spre aprobare declararea de utilitate publică de interes local a obiectivului de investiţii ,, Reţea de aducţiune apă brută localitatea Orlat, judeţul Sibiu ’’
                       Ţinând seama de dispoziţiile Legii nr. 50/1991 privind autorizarea executării lucrărilor de construcţii , republicată, cu modificările şi completările ulterioare, 
                        Luând în considerare prevederile art. 4 alin. 4 din Legea serviciilor comunitare de utilităţi publice nr. 51/2006 , cu modificările şi completările ulterioare, 
                        Având în vedere prevederile cap. II art. 4 alin. 1 lit m din Ordinul M.A.D.R nr. 83/2018 pentru aprobarea Procedurii privind scoaterea definitivă sau temporară din circuitul agricol a terenurilor situate în extravilanul localităţilor, precum şi pentru aprobarea Procedurii privind restituirea tarifului achitat la Fondul de ameliorare a fondului funciar

                        Având avizul comisiilor de specialitate constituite la nivelul autorităţii deliberative din Comuna Orlat , 
                       Având în vedere prevederile art. 129 alin. 2 lit. d şi alin. 7 lit. n , art. 129 alin. 2 lit. c şi alin. 6 lit. a, art. 133 alin.2 lit. a , art. 139 alin. 1 din O.U.G. nr. 57/2019 privind Codul administrativ, cu modificările şi completările ulterioare, 
H O T Ă R Ă Ş T E :

Art.1:          Se declară de utilitate publică de interes local obiectivul de investiţii ,, Reţea de aducţiune apă brută localitatea Orlat, judeţul Sibiu ’’
Art.2:           Se aprobă utilizarea  următoarelor drumuri de exploatare din Comuna Orlat: De 443, De 477 , De 517, De 522 , De 629/5 , De 530 pentru pozarea conductei aferente obiectivului de utilitate publică de interes local ,, Reţea de aducţiune apă brută localitatea Orlat, judeţul Sibiu ’’
 Art. 3 ( 1 ) :Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţa publică prin grija secretarului general al comunei Orlat .
           ( 2 ) : 
Aducerea la cunoştinţa publică se face prin afişare la sediul autorităţilor administraţiei  

publice locale , prin afişare la Panoul de Afişaj al Consiliului Local al Comunei Orlat .

           ( 3 ) :   
 Se încredinţează primarul Comunei Orlat  cu ducerea la îndeplinire a dispoziţiilor prezentei hotărâri. 
Adoptată la Orlat , data : 25  iunie 2021

